
Tlač, obálkovanie a podanie hromadných zásielok a zber a podanie dennej pošty

RÁMCOVÁ ZMLUVA O POSKYTOVANí služieb

č. .../.../.../BVS (ďalej len „Zmluva“) 

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) 
ČLÁNOK 1.

ZMLUVNÉ STRANY

1.1 
Objednávateľ: 


Obchodné meno:
Bratislavská vodárenská spoločnosť, a.s.

Sídlo:
Prešovská 48, 826 46 Bratislava

V zastúpení:
vyplní obstarávateľ

IČO: 
35 850 370




DIČ: 
2020263432

IČ DPH: 
SK2020263432


Bankové spojenie: 
Všeobecná úverová banka, a.s. 

Číslo účtu (IBAN): 
SK07 0200 0000 0000 0100 4062

SWIFT:
SUBASKBX

Zápis: 
obchodný register Mestského súd Bratislava III, oddiel: Sa, vložka č. 3080/B

(ďalej len „Objednávateľ“)

1.2
Poskytovateľ: 





Obchodné meno:
vyplní uchádzač

Sídlo:
vyplní uchádzač
V zastúpení:
vyplní uchádzač



IČO: 
vyplní uchádzač





DIČ: 
vyplní uchádzač
IČ DPH: 
vyplní uchádzač


Bankové spojenie: 
vyplní uchádzač 

Číslo účtu (IBAN): 
vyplní uchádzač
SWIFT:
vyplní uchádzač
Zápis: 
vyplní uchádzač
(ďalej len „Poskytovateľ“)

V prípade, ak sa úspešným uchádzačom stane skupina dodávateľov podľa § 37 Zákona o verejnom obstarávaní (ďalej len „skupina dodávateľov“), v článku 1. bod 1.2 Zmluvy sa uvedú identifikačné údaje vedúceho člena skupiny (Hlavného Poskytovateľa) a tiež v rovnakom rozsahu identifikačné údaje ďalšieho/ďalších člena/členov skupiny dodávateľov (Spoluposkytovateľa/ľov) a v úvode označenia jednotlivých členov skupiny dodávateľov na strane Poskytovateľa bude uvedený nasledovný text: 
„názov skupiny dodávateľov - združenie/skupina dodávateľov bez právnej subjektivity, vytvorené na základe „označenie zmluvy, napr. zmluva o združení“ zo dňa XX.XX.202X“

Tiež bude doplnené zaskratkovanie vedúceho člena skupiny a ďalšieho/ďalších člena/členov skupiny dodávateľov všeobecným spoločným pojmom „Poskytovateľ“)
(Objednávateľ a Poskytovateľ ďalej spolu len ako „zmluvné strany“ alebo jednotlivo „zmluvná strana“)

PREAMBULA
Zmluvné strany uzatvárajú túto Zmluvu v súlade s výsledkom verejnej súťaže, realizovanej podľa § 91 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (inde v Zmluve len „Zákon o verejnom obstarávaní“) na predmet nadlimitnej zákazky „Tlač, obálkovanie a podanie hromadných zásielok a zber a podanie dennej pošty“, ktorej oznámenie o vyhlásení verejného obstarávania bolo uverejnené v Úradnom vestníku Európskej únie zo dňa 21.08.2026, pod č. 578519-2026 a vo Vestníku verejného obstarávania č. vyplní obstarávateľ zo dňa vyplní obstarávateľ pod zn.: vyplní obstarávateľ a v súlade so Zákonom o verejnom obstarávaní (ďalej len „Zákazka" a „Súťaž“). 

Táto Zmluva sa uzatvára v súlade s ponukou Poskytovateľa, predloženou v Súťaži, ktorá bola na základe kritérií na vyhodnotenie ponúk, stanovených v Súťaži, vyhodnotená ako úspešná a Objednávateľ túto ponuku Poskytovateľa prijal.

V prípade, ak sa úspešným uchádzačom stane skupina dodávateľov podľa § 37 Zákona o verejnom obstarávaní, bude v Zmluve na tomto mieste uvedený nasledovný text: 

„Vedúci člen združenia/skupiny dodávateľov a člen/členovia združenia/skupiny dodávateľov sú zo všetkých záväzkov zo Zmluvy, vrátane záväzku nahradiť škodu, zaviazaní voči Objednávateľovi spoločne a nerozdielne. Ak združenie/skupina dodávateľov zanikne, Objednávateľ bude oprávnený uplatniť si akékoľvek práva a nároky, vyplývajúce z tejto Zmluvy u ktoréhokoľvek subjektu (ktoréhokoľvek člena združenia/skupiny dodávateľov), uvedeného na strane Poskytovateľa v článku 1. tejto Zmluvy.“

ČLÁNOK 2.

PREDMET ZMLUVY

2.1 Predmetom tejto Zmluvy je záväzok Poskytovateľa vykonávať pre Objednávateľa, za podmienok uvedených v Zmluve:

2.1.1 
tlač, obálkovanie a podanie hromadných zásielok - tieto služby pozostávajú z prevzatia vstupných dát vo forme elektronických dokumentov, tlače dokumentov zo vstupných dát, vkladania vytlačených dokumentov do obálok (obálkovania) a z distribúcie a doručenia vytlačených dokumentov zákazníkom Objednávateľa a to prostredníctvom poskytovateľa univerzálnej služby (ďalej len „PUS“) v zmysle § 3 zákona č. 324/2011 Z. z. o poštových službách a o zmene a doplnení niektorých zákonov (ďalej len „Zákon o poštových službách“) a prípadne aj prostredníctvom registrovaného poštového podniku podľa § 7 Zákona o poštových službách (ďalej len „Registrovaný poštový podnik“) (ďalej len „Tlač, obálkovanie a podanie hromadných zásielok“).
Po nadobudnutí účinnosti Zmluvy je Poskytovateľ povinný zabezpečiť Tlač, obálkovanie a podanie hromadných zásielok v testovacej prevádzke v trvaní maximálne 2 (slovom: dva) mesiace odo dňa nadobudnutia účinnosti Zmluvy. Testovaciu prevádzku bude Objednávateľ vyhodnocovať pričom v prípade, že bude testovacia prevádzka vyhodnotená ako úspešná, začne Poskytovateľ poskytovať Tlač, obálkovanie a podanie hromadných zásielok v riadnej produktívnej prevádzke. V prípade, ak bude testovacia prevádzka vyhodnotená ako neúspešná, bude táto skutočnosť považovaná za podstatné porušenie Zmluvy zo strany Poskytovateľa a Objednávateľ má právo okamžite odstúpiť od Zmluvy.
Bližšie podmienky, týkajúce sa testovacej prevádzky a spôsobu vyhodnotenia jej (ne)úspešnosti, sú upravené v odseku (II.vii) Prílohy č. 1 Zmluvy;
2.1.2 zber a podanie dennej pošty spracovanej Objednávateľom, ktoré pozostáva z denného preberania dennej pošty spracovanej Objednávateľom z pracoviska Objednávateľa na adrese: Prešovská 48, 826 46 Bratislava (ďalej len „pracovisko Objednávateľa“) a z distribúcie a doručenia zásielok dennej pošty adresátom prostredníctvom PUS, prípadne Registrovaného poštového podniku v zmysle Zákona o poštových službách (ďalej len „Zber a podanie dennej pošty“);

2.1.3 denný report po výrobe, ktorý obsahuje informácie o tlači dokumentov zo vstupných dát, ich zaradení do zásielok a identifikáciu PUS, prípadne Registrovaného poštového podniku v zmysle Zákona o poštových službách zabezpečujúceho distribúciu a doručovanie zásielok; 
2.1.4 denný report po doručovaní, ktorý obsahuje informácie o doručení doporučenej listovej zásielky/ doporučenej listovej zásielky s doručenkou alebo doposielke;
2.1.5 report po podaní zásielok dennej pošty na distribúciu;

(služby podľa podbodov 2.1.1 až 2.1.5 spolu len ako „Služby“ alebo „Predmet Zmluvy“). 

Bližšia špecifikácia Predmetu Zmluvy je uvedená v Prílohe č. 1 tejto Zmluvy.

2.2 
Objednávateľ sa zaväzuje za poskytnuté Služby zaplatiť Poskytovateľovi cenu podľa článku 4. Zmluvy.

ČLÁNOK 3.

DOBA PLATNOSTI A ÚČINNOSTI ZMLUVY, MIESTO a ČAS PLNENIA 

3.1 Táto Zmluva sa uzatvára na dobu určitú, a to do vyčerpania celkového Maximálneho finančného limitu podľa bodu 4.4 článku 4. tejto Zmluvy, najneskôr však do uplynutia 12 (slovom: dvanástich) mesiacov odo dňa nadobudnutia účinnosti tejto Zmluvy.
3.2  
Miesta vykonávania Služieb sú nasledovné:

3.2.1 Tlač, obálkovanie a podanie hromadných zásielok - vstupné dáta pre tlač hromadných zásielok budú Poskytovateľovi sprístupňované v zabezpečenej šifrovanej forme v jednotlivých prenosových dávkach prostredníctvom šifrovanej komunikácie SFTP v oboch smeroch. Tlač dokumentov zo vstupných dát, vkladanie vytlačených dokumentov do obálok (obálkovanie) a podanie zásielok na distribúciu, bude prebiehať v priestoroch Poskytovateľa, v priestoroch PUS, prípadne v priestoroch Registrovaného poštového podniku. 

3.2.2 Zber a podanie dennej pošty bude Poskytovateľ zabezpečovať z pracoviska Objednávateľa. Listové zásielky požaduje Objednávateľ doručovať prednostne s krajinou určenia Slovenská republika, výnimočne s krajinou určenia Česká republika a ostatné krajiny v Európe.

3.3 Poskytovateľ sa zaväzuje vykonávať Služby v nasledovných lehotách/termínoch/časových intervaloch:

3.3.1 
Tlač, obálkovanie a podanie hromadných zásielok - Poskytovateľ je povinný podať zásielky na distribúciu a doručenie PUS, prípadne Registrovanému poštovému podniku v lehote do 48 (slovom: štyridsiatich ôsmich) hodín, pričom táto lehota začína plynúť momentom sprístupnenia vstupných dát pre tlač hromadných zásielok; v prípade sprístupnenia vstupných dát pre tlač hromadných zásielok počas dní pracovného voľna a dní pracovného pokoja začína lehota plynúť prvý nasledujúci pracovný deň.


Vo výnimočných prípadoch, maximálne štyrikrát za obdobie jedného kalendárneho roka môže dôjsť k sprístupneniu vstupných dát v rozsahu do  50.000 (slovom: päťdesiattisíc) kusov listových zásielok v rámci jednej prenosovej dávky s tým, že Poskytovateľ bude povinný podať zásielky na distribúciu a doručenie PUS, prípadne Registrovanému poštovému podniku najneskôr do 72 (slovom: sedemdesiatich dvoch) hodín od momentu sprístupnenia vstupných dát pre tlač hromadných zásielok. 

3.3.2 
Zber a podanie dennej pošty - Zásielky dennej pošty spracovanej Objednávateľom bude Poskytovateľ preberať v pracovné dni z pracoviska Objednávateľa v čase medzi 12:00 hod. SEČ - 13:00 hod. SEČ. Vo výnimočných prípadoch je Objednávateľ oprávnený objednať mimoriadny zber dennej pošty, pričom objednávku na mimoriadny zber dennej pošty Objednávateľ zadá najneskôr do 16:00 hod. SEČ a Poskytovateľ je povinný zabezpečiť mimoriadny zber dennej pošty najneskôr do 2 (slovom: dvoch) hodín od doručenia objednávky na mimoriadny zber dennej pošty. Poskytovateľ je povinný podať zásielky dennej pošty na distribúciu PUS, prípadne Registrovanému poštovému podniku v deň ich prevzatia na pracovisku Objednávateľa.

(lehoty/periodicity/termíny/časové intervaly podľa tohto bodu 3.3 ďalej všeobecne len ako „Termíny plnenia“). 

ČLÁNOK 4.

MAXIMÁLNY FINANČNÝ LIMIT A ZMLUVNÁ CENA 

5. Zmluvné strany sa dohodli na jednotkových cenách za poskytovanie Predmetu Zmluvy v zmysle Prílohy č. 2 tejto Zmluvy (ďalej len „Jednotkové ceny“). Jednotkové ceny obsahujú všetky náklady Poskytovateľa, spojené s poskytnutím Služieb v rozsahu definovanom Zmluvou a plnením podmienok tejto Zmluvy, vrátane nákladov na dopravu, personálne zabezpečenie, zabezpečenie materiálu, prostriedkov a potrebnej techniky pre riadne vykonávanie Služieb, či výkonu ďalších povinností, vyplývajúcich zo Zmluvy. Poskytovateľ nemá nárok na úhradu akýchkoľvek iných nákladov, výdavkov, poplatkov (a pod.), ktoré mu z akéhokoľvek dôvodu vzniknú v súvislosti s poskytovaním Služieb podľa tejto Zmluvy.
4.2 Cena za poskytovanie Služieb bude stanovená ako súčet Jednotkových cien za poskytnuté plnenie v členení podľa položiek, uvedených v Prílohe č. 2 Zmluvy, prenásobených počtom merných jednotiek reálne poskytnutého plnenia. 

4.3 K cene za Služby bude uplatnený režim DPH podľa právnych predpisov, platných v čase poskytnutia Služieb.

4.4 Zmluvné strany sa dohodli, že celková cena za poskytnutie Služieb na základe tejto Zmluvy počas jej platnosti a účinnosti neprekročí sumu vo výške doplní obstarávateľ na základe cenovej ponuky úspešného uchádzača,- EUR bez DPH (slovom: xxx eur bez DPH) (inde v Zmluve len „Maximálny finančný limit“). 

Objednávateľ bude čerpať Maximálny finančný limit na základe svojich aktuálnych potrieb, t.j. Objednávateľ nie je povinný vyčerpať Maximálny finančný limit (odobrať celkové predpokladané množstvo jednotlivých položiek uvedené v Prílohe č. 2 Zmluvy), s čím Poskytovateľ podpisom tejto Zmluvy vyjadril súhlas. Poskytovateľ sa zaväzuje, že voči Objednávateľovi nebude uplatňovať žiadne sankcie z dôvodu nevyčerpania Maximálneho finančného limitu a ani z tohto dôvodu od tejto Zmluvy neodstúpi.
ČLÁNOK 5.

PLATOBNÉ PODMIENKY

5.1 Zmluvné strany sa dohodli, že fakturačným obdobím je kalendárny mesiac. Poskytovateľ vystaví jednu súhrnnú faktúru (za všetky Služby, ktoré boli v danom mesiaci vykonané a Objednávateľom písomne prevzaté bez vád a nedorobkov) do 15 (slovom: pätnástich) dní od ukončenia fakturovaného obdobia a následne ju zašle na e-mailovú adresu: e-infaktury@bvsas.sk. Podkladom pre fakturáciu bude Súhrnná mesačná informácia a Preberacie protokoly, vypracované a predložené v súlade s podmienkami podľa článku 7. Zmluvy a písomne schválené Oprávnenou osobou Objednávateľa. 

5.2 Za deň doručenia každej súhrnnej faktúry (ďalej len „ faktúra“), ktorá bude vystavená po vecnej a formálnej stránke v súlade s podmienkami, stanovenými v tomto článku Zmluvy, sa považuje deň doručenia faktúry na e-mailovú adresu, uvedenú v bode 5.1 tohto článku Zmluvy. Faktúry doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.

5.3 Objednávateľ nenesie zodpovednosť za nedoručenie faktúry zo strany Poskytovateľa a ani nie je povinný o tejto skutočnosti Poskytovateľa upovedomiť.

5.4 Každá faktúra musí obsahovať všetky náležitosti v súlade so zákonom č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), vrátane rozdelenia predmetu fakturácie na jednotlivé druhy dodaných tovarov a služieb v zmysle ustanovení § 74 odsek 1 písmeno f) zákona o DPH a ako prílohu musí obsahovať scany Súhrnnej mesačnej informácie a Preberacích protokolov, potvrdených Oprávnenými osobami oboch zmluvných strán. Vo faktúre bude uvedená samostatne cena za každú Službu, vrátane čísla objednávky, pod ktorým ju Objednávateľ eviduje.
5.5 Elektronická faktúra musí mať v predmete e-mailu jednoznačné označenie pre identifikáciu (faktúra, invoice, dobropis, ťarchopis); popri jednoznačnom označení môže obsahovať aj ďalšie znaky (čísla alebo písmená).

5.6 Elektronická faktúra, resp. jej príloha, musí byť len vo formáte PDF a nesmie byť zaheslovaná, zamknutá na tlačenie, ani komprimovaná. Pre účely tejto Zmluvy sa elektronická faktúra v inom, ako v uvedenom formáte, nepovažuje za elektronickú faktúru.

5.7 Poskytovateľ je povinný zabezpečiť vierohodnosť pôvodu, neporušenosť obsahu a čitateľnosť faktúry, vyhotovenej v elektronickej forme. Podpis faktúry kvalifikovaným elektronickým podpisom sa nevyžaduje.

5.8 Každý e-mail môže obsahovať v prílohe iba jednu elektronickú faktúru, pričom všetky dokumenty, ktoré sa prikladajú k faktúre (podľa bodu 5.3 tohto článku Zmluvy) musia byť zaslané v tom istom e-maile ako samotná faktúra. E-mail, ktorým bude zasielaná elektronická faktúra (prípadne spolu s ďalšími dokumentami) nesmie byť väčší než 20 (slovom: dvadsať) MB. 
5.9 V prípade, že faktúra:

· bude obsahovať nesprávne údaje, nesprávne fakturovanú cenu,

· nebude obsahovať všetky potrebné náležitosti (vrátane príloh) podľa tejto Zmluvy, 

· nebude zabezpečená vierohodnosť jej pôvodu, neporušenosť obsahu a čitateľnosť a/alebo 

· nebude zaslaná v súlade s podmienkami, dohodnutými v tejto Zmluve, 

Objednávateľ je oprávnený vrátiť ju Poskytovateľovi na doplnenie alebo opravu. Faktúra bude vrátená na e-mailovú adresu, z ktorej bola doručená, to neplatí ak Poskytovateľ v tomto bode stanoví inú/osobitnú adresu pre tento účel a to: ..........@............ (doplní úspešný uchádzač, inak sa vyznačený text v Zmluve odstráni)
V takom prípade sa zastaví plynutie lehoty splatnosti a nová lehota splatnosti (podľa bodu 5.10 tohto článku Zmluvy) začne plynúť dňom doručenia opravenej faktúry Objednávateľovi.

5.10 Lehota splatnosti faktúry je 30 (slovom: tridsať) dní odo dňa jej doručenia Objednávateľovi. 

5.11 Platobná povinnosť Objednávateľa sa považuje za splnenú v deň odpísania finančných prostriedkov z bankového účtu Objednávateľa v prospech bankového účtu Poskytovateľa.

5.12 Poskytovateľ nie je oprávnený postúpiť tretím osobám akékoľvek pohľadávky voči Objednávateľovi, ktoré mu vznikli podľa alebo v súvislosti s touto Zmluvou, bez predchádzajúceho písomného súhlasu Objednávateľa. Porušenie tohto ustanovenia Zmluvy má za následok neplatnosť takéhoto postúpenia pohľadávky. 

5.13 Poskytovateľ nemá právo započítať svoje pohľadávky alebo nároky voči Objednávateľovi proti pohľadávkam alebo nárokom Objednávateľa voči Poskytovateľovi na akékoľvek platby podľa Zmluvy, ani proti iným nárokom alebo pohľadávkam Objednávateľa voči Poskytovateľovi, vzniknutým na základe Zmluvy. Poskytovateľ rovnako nemá právo zadržiavať a neplatiť akékoľvek platby, ani ich časť, podľa Zmluvy z dôvodu akýchkoľvek nárokov alebo pohľadávok Poskytovateľa voči Objednávateľovi. 

5.14 Objednávateľ je oprávnený jednostranne započítať akékoľvek zmluvné pokuty, úroky z omeškania alebo iné sankcie, ktoré mu vznikli na základe tejto Zmluvy voči Poskytovateľovi, proti akejkoľvek splatnej pohľadávke Poskytovateľa voči Objednávateľovi, vrátane pohľadávky na úhradu ceny za plnenia podľa tejto Zmluvy. Takto započítaná suma sa považuje za riadne uhradenú v rozsahu, v akom bola pohľadávka započítaná.
5.15 V prípade, že bankový účet Poskytovateľa, uvedený v článku 1. tejto Zmluvy, nebude ku dňu vystavenia faktúry zverejnený v zozname bankových účtov Poskytovateľa, používaných na podnikanie na webovom sídle Finančného riaditeľstva Slovenskej republiky (ďalej len „zoznam“ a „FR“), je Objednávateľ oprávnený uhradiť fakturovanú sumu na bankový účet (v prípade viacerých účtov na ktorýkoľvek účet), ktorý je zverejnený v predmetnom zozname. V prípade, že ku dňu vystavenia faktúry nebude v zozname na webovom sídle FR zverejnený žiadny bankový účet Poskytovateľa používaný na podnikanie, je Objednávateľ oprávnený uhradiť Poskytovateľovi fakturovanú sumu bez DPH a príslušnú DPH uhradiť na číslo účtu správcu dane, vedené pre Poskytovateľa. V uvedených prípadoch sa takto vykonanou úhradou považuje záväzok Objednávateľa uhradiť cenu vykonaných Služieb za splnený a Poskytovateľ nemá nárok žiadať od Objednávateľa ďalšie finančné plnenia.

5.16 V prípade, ak kedykoľvek po uzavretí Zmluvy nastanú u Poskytovateľa dôvody na zrušenie registrácie pre DPH v zmysle príslušnej právnej úpravy alebo bude Poskytovateľ zverejnený v príslušnom zozname osôb, vedenom FR, je Poskytovateľ povinný o tejto skutočnosti Objednávateľa bez zbytočného odkladu informovať. V prípade porušenia povinnosti podľa predchádzajúcej vety vzniká Objednávateľovi právo na náhradu škody, ktorá mu vznikne v dôsledku porušenia oznamovacej povinnosti, najmä na náhradu DPH. 

5.17 Objednávateľ neposkytuje zálohy ani preddavky na Služby.

ČLÁNOK 6.

PODMIENKY VYKONÁVANIA SLUŽIEB 

6.1 Poskytovateľ sa zaväzuje poskytovať Služby riadne, včas, za podmienok upravených v tejto Zmluve a v súlade so všetkými všeobecne záväznými právnymi predpismi a interným predpisom Objednávateľa, vzťahujúcim sa na Predmet Zmluvy (Dizajn manuál BVS).

6.2 Poskytovateľ podpisom tejto Zmluvy vyhlasuje, že má dostatočné personálne a technické kapacity, potrebné na riadne a včasné plnenie záväzkov (bez výpadkov v poskytovaní Služieb) vyplývajúcich zo Zmluvy. V prípade, ak Poskytovateľ preukázal splnenie niektorej z podmienok, stanovených Objednávateľom v Súťaži inou osobou, je povinný pri plnení tejto Zmluvy skutočne používať kapacity osoby, ktorej spôsobilosť využil na preukázanie splnenia danej podmienky. Poskytovateľ je povinný na vyzvanie Objednávateľa preukázať, najneskôr do 10 (slovom: desiatich) dní, že vykonáva Služby prostredníctvom osoby, ktorej kapacitami preukázal splnenie niektorej z podmienok, stanovených Objednávateľom v Súťaži.

6.3 Objednávateľ je povinný poskytnúť Poskytovateľovi súčinnosť v takej forme a takým spôsobom, ako predpokladá účel tejto Zmluvy. Objednávateľ sa zaväzuje umožniť Poskytovateľovi vstup do priestorov Objednávateľa tak, aby Poskytovateľ mohol vykonávať Služby v súlade s Termínmi plnenia, stanovenými v tejto Zmluve.

6.4 Poskytovateľ nie je oprávnený bez predchádzajúceho písomného súhlasu Objednávateľa zmeniť PUS, prípadne Registrovaný poštový podnik, prostredníctvom ktorého zabezpečuje Tlač, obálkovanie a podanie hromadných zásielok. 

Porušenie povinnosti podľa predchádzajúcej vety tohto bodu Zmluvy sa považuje za podstatné porušenie Zmluvy zo strany Poskytovateľa a Objednávateľ má právo okamžite odstúpiť od Zmluvy.
6.5 Poskytovateľ je povinný: 

6.5.1 
mať počas celej doby platnosti a účinnosti tejto Zmluvy zriadenú komunikačnú platformu - samostatný informačný systém alebo e-mailovú adresu, alebo inú vhodnú platformu, prostredníctvom ktorej bude Poskytovateľ komunikovať s Oprávnenou osobou/osobami Objednávateľa ohľadne poskytovania Služieb, nahlasovania nedostatkov v poskytovaní Služieb a iných skutočnostiach potrebných pre riadne plnenie Predmetu zmluvy. Komunikačná platforma musí umožňovať zasielanie elektronických dokumentov.

6.5.2 označovať listové zásielky prvkom, ktorý bez akýchkoľvek pochybností určí deň podania zásielok na distribúciu a doručenie PUS, prípadne Registrovanému poštovému podniku.

6.5.3
označovať doporučené listové zásielky a doporučené listové zásielky s doručenkou jedinečným identifikačným číslom alebo iným prvkom, na podklade ktorého bude možné monitorovať dátum podania týchto zásielok na distribúciu a doručenie, priebeh distribúcie a doručovania týchto zásielok.
6.5.4
distribuovať zásielky s poradovým č. 11-14,18-21,25-28 Prílohy č. 2 tejto Zmluvy len prostredníctvom PUS, t.j. tieto zásielky nesmú byť distribuované prostredníctvom Registrovaného podniku.
6.5.5
zabezpečiť, aby najmenej 10% z  počtu listových zásielok do hmotnosti 50g v rámci územia SR (to znamená 10 % zo súčtu položiek č. 7 a položiek č. 8 Prílohy č. 2 tejto Zmluvy), ktoré boli v príslušnom období troch po sebe nasledujúcich kalendárnych mesiacov (ďalej aj ako „rozhodné obdobie“) podané na distribúciu, bolo distribuovaných výlučne prostredníctvom PUS a nebolo distribuovaných prostredníctvom Registrovaného podniku. Poskytovateľ nie je oprávnený zadať na distribúciu Registrovanému podniku viac ako 90 % z celkového počtu všetkých týchto zásielok v rozhodnom období.
6.6 Poskytovateľ je v plnom rozsahu zodpovedný za konanie, resp. nekonanie ktoréhokoľvek svojho pracovníka tak, akoby toto konanie (resp. nekonanie) bolo konaním samotného Poskytovateľa. Pre účely tejto Zmluvy sa pod pojmom pracovníci Poskytovateľa rozumejú všetky osoby, vystupujúce pri plnení Zmluvy na strane Poskytovateľa, pričom sa týmto pojmom súhrnne označujú zamestnanci Poskytovateľa a/alebo jeho subdodávateľa, alebo osoby v obdobnom pomere k Poskytovateľovi a/alebo jeho subdodávateľovi, alebo akékoľvek tretie osoby, konajúce v mene Poskytovateľa a/alebo jeho subdodávateľa (ďalej len „pracovníci Poskytovateľa“).

6.7 V prípade, ak si Poskytovateľ nesplní alebo odmietne splniť akúkoľvek z jeho povinností podľa tejto Zmluvy a Poskytovateľ nevykoná nápravu ani v dodatočnej lehote určenej Objednávateľom, je Objednávateľ oprávnený zabezpečiť splnenie takejto povinnosti treťou osobou podľa vlastnej voľby, a to na náklady Poskytovateľa v celom rozsahu takto vzniknutých nákladov.
6.8 Poskytovateľ sa zaväzuje, že nebude v súvislosti s vykonávaním Služieb zamestnávať zamestnancov v rozpore s právnymi predpismi Slovenskej republiky, upravujúcimi nelegálnu prácu a nelegálne zamestnávanie, ako ani právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon o nelegálnej práci“), v spojení so zákonom č. 311/2001 Z. z. Zákonník práce v znení neskorších predpisov, Obchodným zákonníkom, zákonom č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákonom č. 461/2003 Z. z. o sociálnom poistení v znení neskorších predpisov, zákonom č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, zákona č. 480/2002 Z. z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov. 
6.9 V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t.j. porušenie zákazu prijať prácu alebo službu, ktorú Objednávateľovi na základe tejto Zmluvy poskytuje Poskytovateľ prostredníctvom fyzickej osoby, ktorú nelegálne zamestnáva, v nadväznosti na čo bude Objednávateľovi uložená pokuta, ktorú Objednávateľ uhradí, Objednávateľ si uplatní jej náhradu u Poskytovateľa a Poskytovateľ sa zaväzuje túto pokutu v plnej výške Objednávateľovi nahradiť.
6.10 Poskytovateľ si je vedomý, že Objednávateľ je prevádzkovateľom prvkov kritickej infraštruktúry a kritickým subjektom v zmysle zákona č. 367/2024 Z.z. o kritickej infraštruktúre a o zmene a doplnení niektorých zákonov a tiež prevádzkovateľom kritickej základnej služby, ktorá je prvkom kritickej infraštruktúry alebo je k nemu priamo pripojená v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „zákon o KB“). 

V prípade ak Poskytovateľ, nie je ku dňu nadobudnutia účinnosti tejto Zmluvy prevádzkovateľom základnej služby t. j. nie je zapísaný v registri prevádzkovateľov základnej služby podľa zákona o KB, zaväzuje sa, za účelom plnenia bezpečnostných opatrení a notifikačných povinností podľa zákona o KB: 

(i) poskytnúť Objednávateľovi súčinnosť pri vykonávaní analýzy rizík v súlade so zákonom o KB, a následne 

(ii) uzatvoriť s Objednávateľom zmluvu o zabezpečení plnenia bezpečnostných opatrení a notifikačných povinností podľa § 19 ods. 2 zákona o KB, v znení uvedenom v súťažných podkladoch použitých v postupe zadávania zákazky, ktorej výsledkom je táto Zmluva, a to všetko [(i) a (ii)] ešte pred podpisom tejto Zmluvy.

V prípade, ak Poskytovateľ bol ku dňu nadobudnutia účinnosti tejto Zmluvy prevádzkovateľom základnej služby podľa zákona o KB (bol zapísaný v zozname prevádzkovateľov základnej služby podľa zákona o KB) avšak, v priebehu platnosti a účinnosti tejto Zmluvy stratil status prevádzkovateľa základnej služby podľa zákona o KB (bol vymazaný zo zoznamu prevádzkovateľov základnej služby podľa zákona o KB), zaväzuje sa túto zmenu oznámiť Objednávateľovi (na e-mailovú adresu Oprávnenej osoby Objednávateľa) najneskôr do 3 (slovom: troch) kalendárnych dní po tom, ako sa o strate predmetného statusu (výmaze) dozvedel. V takom prípade je zároveň Poskytovateľ, za účelom plnenia bezpečnostných opatrení a notifikačných povinností podľa zákona o KB povinný:

(i) poskytnúť Objednávateľovi súčinnosť pri vykonávaní analýzy rizík v súlade so zákonom o KB, a následne 

(ii) uzatvoriť s Objednávateľom zmluvu o zabezpečení plnenia bezpečnostných opatrení a notifikačných povinností podľa § 19 ods. 2 zákona o KB, v znení uvedenom v súťažných podkladoch použitých v postupe zadávania zákazky, ktorej výsledkom je táto Zmluva, a to všetko bez zbytočného odkladu po doručení oznámenia Objednávateľovi podľa predchádzajúcej vety, najneskôr však do 2 (slovom: dvoch) mesiacov odo dňa doručenia predmetného oznámenia Objednávateľovi. 

Poskytovateľ sa zaväzuje nahradiť Objednávateľovi akúkoľvek škodu (vrátane sankcií, pokút alebo akýchkoľvek iných druhov finančných postihov, uložených Objednávateľovi príslušným orgánom), ktorá Objednávateľovi vznikne v dôsledku výmazu Poskytovateľa z registra prevádzkovateľov základnej služby podľa zákona o KB a/alebo v súvislosti s porušením, zanedbaním alebo nesplnením akejkoľvek povinností Poskytovateľa podľa tohto bodu Zmluvy.

6.11 Poskytovateľ vyhlasuje, že ku dňu uzatvorenia tejto Zmluvy nie je osobou, subjektom ani orgánom, na ktoré sa vzťahuje zákaz podľa článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine, v platnom znení.

6.12 Poskytovateľ sa zaväzuje počas celej doby trvania tejto Zmluvy zabezpečiť dodržiavanie požiadaviek vyplývajúcich z článku 5k nariadenia Rady (EÚ) č. 833/2014 v platnom znení a zdržať sa akéhokoľvek konania, ktoré by viedlo k porušeniu uvedeného nariadenia.

6.13 Poskytovateľ najmä vyhlasuje a zaväzuje sa, že pri plnení tejto Zmluvy nebude využívať:
a) ruského štátneho príslušníka, fyzickú osobu s pobytom v Rusku alebo právnickú osobu, subjekt alebo orgán usadené v Rusku,
b) právnickú osobu, subjekt alebo orgán, ktoré sú z viac ako 50 % priamo alebo nepriamo vlastnené osobou, subjektom alebo orgánom podľa písm. a) tohto bodu Zmluvy,
c) právnickú alebo fyzickú osobu, subjekt alebo orgán konajúce v mene alebo na základe pokynov osoby, subjektu alebo orgánu podľa písm. a) alebo b) tohto bodu Zmluvy,

a to ani ako subdodávateľa, dodávateľa alebo subjekt, ktorého kapacity využíva pri plnení tejto Zmluvy, ak na takýto subjekt pripadá viac ako 10 % hodnoty plnenia podľa tejto Zmluvy.

6.14 Poskytovateľ je povinný bezodkladne, najneskôr do 3 (slovom: troch) pracovných dní odo dňa, keď sa o takej skutočnosti dozvedel alebo mohol dozvedieť, písomne informovať Objednávateľa o každej zmene skutočností rozhodujúcich pre splnenie povinností podľa bodov 6.12 a 6.13 tohto článku Zmluvy.

6.15 Objednávateľ je oprávnený kedykoľvek počas trvania Zmluvy požadovať od Poskytovateľa predloženie dokladov, vyhlásení alebo iných informácií preukazujúcich splnenie povinností podľa bodov 6.12 a 6.13 tohto článku Zmluvy. Poskytovateľ je povinný požadované doklady alebo informácie predložiť v lehote určenej Objednávateľom.

6.16 Porušenie povinností podľa bodov 6.12 a 6.13 tohto článku Zmluvy sa považuje za podstatné porušenie Zmluvy. V takom prípade je Objednávateľ oprávnený od Zmluvy odstúpiť s účinnosťou dňom doručenia oznámenia o odstúpení Poskytovateľovi, pričom tým nie je dotknutý nárok Objednávateľa na náhradu škody ani iné práva vyplývajúce zo všeobecne záväzných právnych predpisov.
ČLÁNOK 7.

PREBERANIE SLUŽIEB

Tlač, obálkovanie a podanie hromadných zásielok
7.1 
Poskytovateľ zašle Objednávateľovi (e-mailom na adresu Oprávnenej osoby Objednávateľa) v termíne do 5 (slovom: piatich) pracovných dní po skončení príslušného kalendárneho mesiaca mesačnú súhrnnú informáciu o poskytnutých Službách (inde v Zmluve len „Súhrnná mesačná informácia“). Vzor Súhrnnej mesačnej informácie tvorí Prílohu č. 4 Zmluvy. Súhrnná mesačná informácia, písomne schválená Oprávnenou osobou Objednávateľa, bude podkladom pre fakturáciu v príslušnom kalendárnom mesiaci.

Zber a podanie dennej pošty

7.2 
Vo vzťahu ku každému jednotlivému prevzatiu zásielok dennej pošty vyhotoví Poskytovateľ preberací protokol. V  preberacom protokole budú uvedené množstvá a druhy prevzatých zásielok (inde v Zmluve len „Preberací protokol“). Preberacie protokoly, písomne schválené Oprávnenou osobou Objednávateľa, budú podkladom pre fakturáciu.

7.3
V procese odovzdania a preberania poskytnutých Služieb Oprávnená osoba Objednávateľa vykoná kontrolu kvality poskytnutých Služieb a preverí, či boli Služby poskytnuté riadne a záväzok Poskytovateľa splnený tak, ako je stanovené v tejto Zmluve. Ak boli Služby riadne poskytnuté, Oprávnená osoba Objednávateľa túto skutočnosť potvrdí podpisom Súhrnnej mesačnej informácie, resp. Preberacieho protokolu.
7.4 Ak majú poskytnuté Služby vady, Oprávnená osoba Objednávateľa je oprávnená odmietnuť prevzatie takýchto Služieb, pričom v Súhrnnej mesačnej informácii/Preberacom protokole sa uvedú všetky vady/nedostatky, ktoré bránia prebratiu Služieb.

7.5 V prípade, že Objednávateľ prevezme Služby s vadami/nedostatkami (najmä vtedy, ak ide o drobné vady a nedorobky), budú tieto popísané v Súhrnnej mesačnej informácie/Preberacom protokole, s určením termínu na ich odstránenie.

7.6 Poskytovateľ nemá nárok na zaplatenie ceny za poskytnutie Služieb až do ich prevzatia zo strany Objednávateľa (t. j. až do odstránenia všetkých prípadných vád/nedorobkov, uvedených v Súhrnnej mesačnej informácie/Preberacom protokole).

ČLÁNOK 8.

ZODPOVEDNOSŤ ZA ŠKODU

8.1 Zodpovednosť za škodu spôsobenú porušením povinností v súvislosti s touto Zmluvou ktoroukoľvek zmluvnou stranou sa ďalej spravuje ustanoveniami § 373 a nasl. Obchodného zákonníka a ďalšími právnymi predpismi o náhrade škody.

8.2 Poskytovateľ zodpovedá Objednávateľovi za všetky škody spôsobené Objednávateľovi pri poskytovaní Služieb v zmysle tejto Zmluvy. Zodpovednosť za škodu nesie Poskytovateľ (včítane škody, spôsobenej pracovníkmi Poskytovateľa). Formou úhrady je peňažná náhrada vzniknutej škody v plnej výške.


Ak škodu spôsobila tretia osoba, ktorej Poskytovateľ zveril plnenie svojej povinnosti, za škodu zodpovedá Poskytovateľ.

8.3 Nároky z vád podľa tohto článku Zmluvy sa nedotýkajú ostatných nárokov Objednávateľa s tým spojených, najmä nárokov na náhradu škody a zaplatenie zmluvnej pokuty podľa tejto Zmluvy.

8.4 Ak škodu spôsobila tretia osoba, ktorej Poskytovateľ zveril plnenie svojej povinnosti, za škodu zodpovedá Poskytovateľ.
8.5  
Poskytovateľ je povinný uhradiť aj prípadné sankcie od kompetentných inštitúcií, ktoré budú Objednávateľovi uložené z dôvodu neplnenia zákonných povinností, súvisiacich s plnením predmetu Zmluvy, ktoré mal na základe tejto Zmluvy a objednaných služieb plniť Poskytovateľ.

ČLÁNOK 9.

VYŠŠIA MOC

9.1 Pre účely tejto Zmluvy sa za vyššiu moc považujú prípady, ktoré nie sú závislé od vôle povinnej zmluvnej strany, ani ich nemôžu ovplyvniť zmluvné strany, bránia im v splnení povinností, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala a ďalej, že by v čase vzniku záväzku túto prekážku predvídala napr. vojna, mobilizácia, povstanie, živelné pohromy.

9.2 V prípade, keď niektorá zmluvná strana zistí, že z dôvodu vyššej moci je znemožnená realizácia jednej alebo viacerých jej povinností, okamžite to oznámi druhej zmluvnej strane. Toto oznámenie musí byť písomné a musí obsahovať údaje o vzniku a povahe okolností a jeho možných dôsledkoch pre plnenie Zmluvy.

9.3 Ak sa splnenie tejto Zmluvy stane nemožným do 2 (slovom: dvoch) mesiacov od vyskytnutia sa vyššej moci, zmluvná strana, ktorá sa bude chcieť odvolať na vyššiu moc, požiada druhú zmluvnú stranu o úpravu Zmluvy vo vzťahu k Predmetu Zmluvy, cene za Služby a času plnenia. Ak nedôjde k dohode, má zmluvná strana, ktorá sa odvolala na vyššiu moc, právo odstúpiť od Zmluvy. Účinky odstúpenia nastanú dňom doručenia oznámenia druhej zmluvnej strane.

ČLÁNOK 10.

ZMLUVNÉ POKUTY

10.1 Sankcie podľa tejto Zmluvy hradí povinná strana nezávisle od toho, či a v akej výške vznikne inej zmluvnej strane škoda. Zmluvné strany sa dohodli, že oprávnená strana si môže nárokovať popri sankcii nárok na náhradu škody v plnom rozsahu.

10.2 V prípade porušenia povinnosti Poskytovateľa podať zásielky na distribúciu a doručenie PUS, prípadne Registrovanému poštovému podniku, v Termínoch plnenia podľa podbodu 3.3.1 článku 3. Zmluvy je Objednávateľ oprávnený uplatniť si u Poskytovateľa právo na zaplatenie zmluvnej pokuty vo výške 500,- EUR (slovom: päťsto eur) za každú aj začatú hodinu omeškania.

10.3 V prípade porušenia povinnosti Poskytovateľa preberať a/alebo doručovať dennú poštu v Termínoch plnenia podľa podbodu 3.3.2 článku 3. Zmluvy, je Objednávateľ oprávnený uplatniť si u Poskytovateľa právo na zaplatenie zmluvnej pokuty vo výške: 

10.3.1 
300,- EUR (slovom: tristo eur) za každú uplynutú hodinu omeškania s prebratím (zberom) dennej pošty z pracoviska Objednávateľa do stanovenej hodiny dňa, resp. do uplynutia časového intervalu/lehoty určeného/nej v hodinách.

10.3.2 
1 000,- EUR (slovom: tisíc eur) za každý aj začatý deň omeškania so splnením povinnosti podať dennú poštu na distribúciu PUS, prípadne Registrovanému poštovému podniku v deň jej prevzatia od Objednávateľa.

10.4 V prípade porušenia povinnosti Poskytovateľa distribuovať zásielky v zmysle článku 6. podbod 6.5.4 tejto Zmluvy len prostredníctvom PUS, alebo v prípade porušenia povinnosti podľa podbodu 6.5.5 článku 6. Zmluvy, ak Poskytovateľ zadá na distribúciu Registrovanému podniku viac ako 90 % z celkového počtu listových zásielok do hmotnosti 50 g v rámci územia SR (t. j. zo súčtu položky č. 7 a položky č. 8 Prílohy č. 2 tejto Zmluvy) podaných na distribúciu v rozhodnom období, je Objednávateľ oprávnený uplatniť si u Poskytovateľa právo na zaplatenie zmluvnej pokuty vo výške 5 000,- EUR (slovom: päťtisíc eur) za každý jednotlivý prípad takéhoto porušenia. Za jednotlivý prípad porušenia sa v prípade podbodu 6.5.4 rozumie každé jednotlivé distribuovanie zásielok inému subjektu ako PUS, bez ohľadu na celkový počet zásielok v danej prenosovej dávke, a v prípade podbodu 6.5.5 každé jednotlivé rozhodné obdobie, v ktorom došlo k prekročeniu určeného limitu.
10.5 V prípade, ak Poskytovateľ poverí časťou plnenia Zmluvy subdodávateľa v rozpore s podmienkami, uvedenými v článku 12. tejto Zmluvy alebo poruší niektoré z vyhlásení podľa bodu 12.9, resp. 12.11 článku 12. Zmluvy, je Objednávateľ oprávnený uplatniť si u Poskytovateľa nárok na zaplatenie zmluvnej pokuty vo výške 10 000,- EUR (slovom: desaťtisíc eur) za každé jedno porušenie.

10.7 V prípade, ak dôjde k porušeniu povinnosti Poskytovateľa, týkajúcej sa ochrany, spracúvania a bezpečnosti osobných údajov a dôverných informácií podľa článku 13. tejto Zmluvy, je Objednávateľ oprávnený uplatniť si voči Poskytovateľovi preukázateľnú škodu. V prípade, že škodu nie je možné finančne vyjadriť (napr. § 17, § 44 Obchodného zákonníka), je Poskytovateľ povinný uhradiť Objednávateľovi zmluvnú pokutu vo výške 10 000,- EUR (slovom: desaťtisíc eur) za každý jednotlivý prípad.

10.8 Okrem vyššie uvedených nárokov na zaplatenie zmluvných pokút, je Objednávateľ oprávnený požadovať od Poskytovateľa, v prípade porušenia niektorej z ostatných povinností Poskytovateľa podľa tejto Zmluvy (ak porušenie tejto povinnosti nie je sankcionované inou zmluvnou pokutou), zaplatenie zmluvnej pokuty: (i) vo výške 200,- EUR (slovom: dvesto eur) za každý aj začatý deň omeškania Poskytovateľa so splnením niektorej z povinností podľa tejto Zmluvy (pri tých povinnostiach, pri ktorých je možné omeškanie) až do jej riadneho splnenia, alebo (ii) vo výške 7 000,- eur (slovom: sedemtisíc eur), pri tých povinnostiach, pri ktorých porušenie nie je možné napraviť dodatočným riadnym plnením zo strany Poskytovateľa. 

10.9 Ak Objednávateľ neuhradí faktúru v lehote splatnosti podľa článku 5. bod 5.9 tejto Zmluvy, je Poskytovateľ oprávnený uplatniť si u Objednávateľa nárok na zaplatenie úroku z omeškania vo výške 0,05 % z dlžnej sumy za každý, aj začatý deň omeškania. Poskytovateľ sa zaväzuje, že žiadne iné sankcie voči Objednávateľovi v prípade omeškania Objednávateľa podľa predchádzajúcej vety tohto bodu Zmluvy neuplatní.

10.10 Ak Poskytovateľ poruší ustanovenie bodu 5.11 článku 5. tejto Zmluvy, t.j. ak postúpi svoje pohľadávky voči Objednávateľovi (alebo s nimi bude inak obchodovať) tretej strane bez predchádzajúceho písomného súhlasu Objednávateľa, je Objednávateľ oprávnený uplatniť si u Poskytovateľa nárok na zaplatenie zmluvnej pokuty vo výške 20 % z hodnoty pohľadávky, ktorú postúpil.
10.11 Dlžník sa zaväzuje zmluvnú sankciu uhradiť veriteľovi do 14 (slovom: štrnástich) pracovných dní odo dňa doručenia faktúry vystavenej veriteľom. Čiastka zmluvnej sankcie bude uhradená bezhotovostným prevodom. Údaje pre vykonanie bezhotovostného prevodu oznámi veriteľ dlžníkovi v písomnom uplatnení sankcie.

10.12 Základom pre výpočet úrokov z omeškania a zmluvných pokút podľa tohto článku tejto Zmluvy sú ceny bez DPH.

ČLÁNOK 11.

DORUČOVANIE

11.1 Všetky oznámenia a žiadosti podľa Zmluvy budú urobené v písomnej forme a budú doručené osobne, kuriérom alebo doporučenou poštou príslušnej zmluvnej strane. Za zachovanie písomnej formy sa považuje aj zasielanie písomností/informácií e-mailom na e-mailové adresy, uvedené v tomto článku Zmluve v prípadoch, kedy to Zmluva predpokladá.

11.2 Takéto oznámenia, žiadosti a zasielané dokumenty sa budú považovať za doručené:

a) momentom odovzdania písomnosti osobe oprávnenej prijímať písomnosti za túto zmluvnú stranu na príslušnej adrese alebo momentom odmietnutia prevzatia (v prípade osobného doručenia a doručenia kuriérom) zástupcom zmluvnej strany alebo

b) uplynutím 5. (slovom: piateho) kalendárneho dňa od ich odoslania (v prípade doručovania doporučenou poštou);

c) písomnosť doručovaná elektronickou poštou (e-mailom) sa považuje za doručenú dňom preukázateľného odoslania písomnosti druhej zmluvnej strane, ktorej je adresovaná, a to na e-mailovú adresu, ktorú táto zmluvná strana na doručovanie určila. 

11.3 Oznámenia, žiadosti a dokumenty, doručené zmluvnej strane počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.

11.4 Oznámenia, žiadosti a dokumenty, ktoré majú byť zmluvnej strane doručené budú, pokiaľ nie je v tejto Zmluve uvedené inak, druhej zmluvnej strane doručované výlučne na adresu uvedenú v článku 1. tejto Zmluvy.

11.5 Osobami poverenými zmluvnými stranami vedením komunikácie v podstatných veciach pri plnení Predmetu Zmluvy, o.i. aj podpisovaním Súhrnnej mesačnej informácie a Preberacích protokolov a iných dôležitých dokumentov, týkajúcich sa plnenia Predmetu Zmluvy budú ich oprávnené osoby: 
· Objednávateľ je povinný do 5 (slovom: piatich) pracovných dní po nadobudnutí účinnosti tejto Zmluvy vypracovať zoznam oprávnených osôb Objednávateľa, ktoré u Objednávateľa zodpovedajú za preberanie jednotlivých častí Predmetu Zmluvy a zaslať ho písomne Poskytovateľovi.

· Poskytovateľ je povinný do 5 (slovom: piatich) pracovných dní po nadobudnutí účinnosti tejto Zmluvy vypracovať zoznam oprávnených osôb Poskytovateľa, ktoré u Poskytovateľa zodpovedajú za odovzdávanie a plnenie jednotlivých častí Predmetu Zmluvy a zaslať ho písomne Objednávateľovi.

(inde v Zmluve len „Oprávnené osoby“).

Oprávnené osoby a ich kontaktné údaje podľa tohto bodu Zmluvy, môžu zmluvné strany meniť písomným oznámením doručeným druhej zmluvnej strane (stačí e-mailom). Takáto zmena je účinná doručením písomného oznámenie druhej zmluvnej strane bez potreby uzatvorenia písomného dodatku k Zmluve. 
11.6 Oznámenia, žiadosti a dokumenty doručované podľa Zmluvy budú vždy vyhotovené v slovenskom jazyku.

ČLÁNOK 12.

SUBDODÁVATELIA, REGISTER PARTNEROV VEREJNÉHO SEKTORA
Subdodávatelia

12.1 Pre účely tohto článku sa pod pojmom „priamy subdodávateľ“ rozumie subdodávateľ v zmysle § 2 ods. 5 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“).

12.2 Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich priamych subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Poskytovateľa. Súhlas Objednávateľa s uzatvorením akejkoľvek zmluvy s priamym subdodávateľom a ani jej uzatvorenie nezbavuje Poskytovateľa žiadneho z jeho záväzkov, vyplývajúcich z tejto Zmluvy.

12.3 Poskytovateľ je oprávnený a zároveň povinný plniť predmet tejto Zmluvy sám alebo prostredníctvom priamych subdodávateľov, ktorí sú uvedení v zozname priamych subdodávateľov, ktorý tvorí Prílohu č. 3 - Zoznam priamych subdodávateľov tejto Zmluvy (ďalej aj len „Zoznam priamych subdodávateľov“) alebo ktorí boli odsúhlasení Objednávateľom v zmysle bodov 12.4, 12.5 alebo 12.6 tohto článku Zmluvy. 

12.4 Poskytovateľ je oprávnený počas trvania tejto Zmluvy zmeniť priameho subdodávateľa, uvedeného v Zozname priamych subdodávateľov alebo doplniť nového priameho subdodávateľa do Zoznamu priamych subdodávateľov len s predchádzajúcim písomným súhlasom Objednávateľa. Navrhovaný nový priamy subdodávateľ, musí byť schopný realizovať príslušnú časť predmetu Zmluvy v rovnakej kvalite, ako pôvodný priamy subdodávateľ a musí spĺňať rovnaké podmienky, ako pôvodný priamy subdodávateľ (ak boli v Súťaži stanovené).
V písomnej žiadosti o udelenie súhlasu je Poskytovateľ povinný uviesť všetky údaje, uvedené v Zozname priamych subdodávateľov v rozsahu podľa § 41 ods. 3 Zákona o verejnom obstarávaní, t.j. údaje o všetkých známych priamych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za priameho subdodávateľa v rozsahu meno a priezvisko, adresa pobytu, dátum narodenia (ďalej len „Údaje“) spolu s predložením dokladov preukazujúcich splnenie podmienok podľa predchádzajúcej vety.

12.5 Objednávateľ písomne upovedomí Poskytovateľa o svojom rozhodnutí v lehote do 10 (slovom: desiatich kalendárnych dní odo dňa obdržania úplnej žiadosti o súhlas, v ktorom, v prípade neudelenia súhlasu, uvedie príslušné dôvody. Objednávateľ má právo odmietnuť navrhovaného nového priameho subdodávateľa a požiadať Poskytovateľa o určenie iného priameho subdodávateľa, ak má na to závažné dôvody (napr. ak nový priamy subdodávateľ nie je zapísaný v RPVS, v prípade, ak mu takáto povinnosť zo Zákona o RPVS vyplýva, nekvalitné služby realizované konkrétnym priamym subdodávateľom na predchádzajúcich zákazkách, nesplnenie podmienok pre zmenu subdodávateľa atď.). 

12.6 Najmä, nie však výlučne v prípade, ak Objednávateľ zistí, že priamy subdodávateľ nie je schopný plniť si svoje záväzky alebo nevykonáva príslušnú časť plnenia riadne, môže od Poskytovateľa okamžite požadovať náhradu za priameho subdodávateľa. Poskytovateľ je povinný žiadosti o náhradu vyhovieť najneskôr do 30 (slovom: tridsiatich) dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám. Požiadavka Objednávateľa na zmenu priameho subdodávateľa podľa tohto bodu Zmluvy, nemá vplyv na povinnosť Poskytovateľa plniť predmet Zmluvy riadne a včas.

12.7 Ak počas plnenia tejto Zmluvy dôjde k zmene v priamych subdodávateľoch, Poskytovateľ je povinný predložiť Objednávateľovi aktuálny Zoznam priamych subdodávateľov do 5 (slovom: piatich) pracovných dní odo dňa uzatvorenia zmluvy s novým priamym subdodávateľom (doplnenie priameho subdodávateľa do zoznamu priamych subdodávateľov) alebo odo dňa skončenia zmluvy s priamym subdodávateľom (vynechanie priameho subdodávateľa zo zoznamu priamych subdodávateľov bez náhrady). Aktuálny zoznam priamych subdodávateľov bude predložený v rozsahu podľa Prílohy č. 3 tejto Zmluvy. Na požiadanie Objednávateľa je Poskytovateľ povinný Objednávateľovi preukázať deň uzatvorenia zmluvy s novým priamym subdodávateľom alebo deň skončenia zmluvy s priamym subdodávateľom, predložením originálu príslušnej zmluvy alebo dokumentu o ukončení zmluvy, do 5 (slovom: piatich) pracovných dní odo dňa doručenia žiadosti.

12.8 Poskytovateľ je povinný písomne oznámiť Objednávateľovi akúkoľvek zmenu údajov o priamom subdodávateľovi, a to najneskôr do 10 (slovom: desiatich) dní od kedy sa o zmene dozvedel. Pod pojmom údaje o priamom subdodávateľovi sa rozumie Údaje uvedené v Prílohe č. 3 tejto Zmluvy, zmena právnej formy priameho subdodávateľa, zmena základného imania priameho subdodávateľa, začatie konkurzného konania, reštrukturalizačného konania alebo likvidácie priameho subdodávateľa.

Register partnerov verejného sektora
12.10 Pre účely tohto článku sa pod pojmom „subdodávateľ v ktoromkoľvek rade“ rozumie subdodávateľ v zmysle § 2 ods. 1 písm. a) bod 7. zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o RPVS“ a register inde v Zmluve len „RPVS“), ktorý je partnerom verejného sektora. 

12.11 Poskytovateľ vyhlasuje, že ku dňu podpísania Zmluvy a počas celej doby jej platnosti a účinnosti:

12.11.1 je/bude zapísaný v registri partnerov verejného sektora v zmysle Zákona o RPVS, 

12.11.2 každý jeho priamy subdodávateľ, ktorý je partnerom verejného sektora a subdodávateľ v ktoromkoľvek rade, je/bude zapísaný v registri partnerov verejného sektora,

12.11.3 jeho konečným užívateľom výhod, zapísaným v registri partnerov verejného sektora a ani konečným užívateľom výhod jeho priameho subdodávateľa, ktorý je partnerom verejného sektora a ani subdodávateľa v ktoromkoľvek rade, nie je/nebude osoba uvedená v § 11 ods. 1 písm. c) Zákona o verejnom obstarávaní, 

12.11.4 má/bude mať ako partner verejného sektora alebo má/bude mať osoba, ktorá plní povinnosti oprávnenej osoby pre Poskytovateľa v zmysle § 2 ods. 7 písm. c) Zákona o RPVS (ďalej len „oprávnená osoba v zmysle RPVS“), splnené všetky povinnosti, ktoré pre Poskytovateľa ako partnera verejného sektora alebo pre oprávnenú osobu v zmysle RPVS vyplývajú zo Zákona o RPVS. 

12.12 Poskytovateľ je povinný Objednávateľovi písomne oznámiť jeho výmaz z registra partnerov verejného sektora alebo, že jeho konečným užívateľom výhod, zapísaným v registri partnerov verejného sektora, sa stala osoba uvedená v § 11 ods. 1 písm. c) Zákona o verejnom obstarávaní, najneskôr do 5 (slovom: piatich) dní odo dňa vykonania výmazu z registra partnerov verejného sektora alebo okamihu, kedy sa jeho konečným užívateľom výhod stala osoba uvedená v § 11 ods. 1 písm. c) Zákona o verejnom obstarávaní.

12.13 Po dobu omeškania Poskytovateľa ako partnera verejného sektora alebo oprávnenej osoby v zmysle RPVS so splnením niektorej povinnosti podľa Zákona o RPVS, Objednávateľ nie je v omeškaní s plnením podľa tejto Zmluvy až do splnenia povinnosti Poskytovateľa, resp. oprávnenej osoby v zmysle RPVS.

ČLÁNOK 13.

ZACHOVANIE DÔVERNOSTI INFORMÁCIÍ A OCHRANA OSOBNÝCH ÚDAJOV
13.1 Zmluvné strany sú povinné zaistiť utajenie získaných dôverných informácií spôsobom obvyklým pre utajovanie takýchto dôverných informácií, ak nie je výslovne dohodnuté inak. Táto povinnosť platí bez ohľadu na ukončenie platnosti a účinnosti Zmluvy. Zmluvné strany sú povinné zaistiť utajenie dôverných informácií aj u svojich zamestnancov, zástupcov, ako aj iných spolupracujúcich tretích strán, pokiaľ im takéto informácie boli poskytnuté.

13.2 Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia:
a) ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva) a všetky ďalšie informácie o zmluvnej strane, 

b) ktoré sa týkajú obchodných partnerov zmluvných strán, 

c) pre ktoré je stanovený všeobecne záväznými právnymi predpismi platnými a účinnými na území Slovenskej republiky osobitný režim nakladania (najmä obchodné tajomstvo, bankové tajomstvo, daňové tajomstvo, osobné údaje, utajované skutočnosti), 
d) ktoré sú výslovne zmluvnou stranou označené ako „dôverné“ alebo iným obdobným označením.

13.3 Dôverné informácie poskytnuté, odovzdané, oznámené, sprístupnené alebo akýmkoľvek iným spôsobom získané jednou zmluvnou stranou od druhej zmluvnej strany na základe alebo v akejkoľvek súvislosti so Zmluvou môžu byť použité výlučne na účely plnenia predmetu Zmluvy a v súlade s predpismi, ktoré upravujú nakladanie s takýmito údajmi. Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené alebo akýmkoľvek iným spôsobom získané zmluvnými stranami na základe Zmluvy udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením, a to i po ukončení platnosti a účinnosti Zmluvy. Zmluvná strana nie je oprávnená bez predchádzajúceho písomného súhlasu druhej zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu Zmluvy, a to ani po ukončení platnosti a účinnosti Zmluvy, s výnimkou prípadu ich poskytnutia a/alebo odovzdania a/alebo oznámenia a/alebo sprístupnenia odborným poradcom zmluvnej strany (vrátane právnych, účtovných, daňových a iných poradcov alebo audítorov), ktorí sú buď viazaní všeobecnou profesionálnou mlčanlivosťou stanovenou alebo uloženou platnými právnymi predpismi alebo sú povinní zachovávať mlčanlivosť na základe písomnej dohody so zmluvnou stranou. 

13.4 Povinnosť zmluvných strán zachovávať mlčanlivosť o dôverných informáciách sa nevzťahuje na informácie, ktoré:

a) boli zverejnené už pred podpisom Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,

b) sa stanú všeobecne a verejne dostupné po podpise Zmluvy z iného dôvodu ako z dôvodu porušenia povinností podľa Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,

c) majú byť sprístupnené na základe povinnosti stanovenej platnými právnymi predpismi, rozhodnutím súdu, prokuratúry alebo iného oprávneného orgánu verejnej moci, pričom v tomto prípade zmluvná strana, ktorá je povinná informácie sprístupniť, bezodkladne doručí druhej zmluvnej strane písomné oznámenie o tejto skutočnosti ešte pred sprístupnením týchto informácií,

d) boli získané zmluvnou stranou od tretej strany, ktorá ich legitímne získala, a ktorá nemá žiadnu povinnosť, ktorá by obmedzovala ich zverejňovanie.

13.5 Každá zmluvná strana bude zachovávať mlčanlivosť ohľadne dôvernej informácie poskytnutej druhou zmluvnou stranou, a to s rovnakou starostlivosťou, s akou zachováva mlčanlivosť o vlastnej dôvernej informácii rovnakej povahy, vždy však najmenej v rozsahu primeranom odbornej starostlivosti. Každá zmluvná strana sa zaväzuje zabezpečiť s využitím technických, organizačných a administratívnych prostriedkov potrebné opatrenia za účelom zamedzenia úniku, zneužitia, poškodenia, zničenia, znehodnotenia, straty alebo odcudzenia dôvernej informácie a je povinná viesť dôverné informácie oddelene od dôverných informácií získaných od akejkoľvek tretej osoby.

13.6 Povinnosť mlčanlivosti zmluvných strán ohľadne dôverných informácií podľa Zmluvy trvá aj po skončení Zmluvy. Táto povinnosť prechádza na právnych nástupcov zmluvných strán.

13.7 V prípade porušenia povinnosti mlčanlivosti ohľadne dôverných informácií niektorou zmluvnou stranou, je dotknutá zmluvná strana oprávnená domáhať sa ochrany podľa ustanovení § 53 a nasl. Obchodného zákonníka; tým nie je dotknuté právo poškodenej zmluvnej strany na náhradu škody.

13.8 
Zmluvné strany vyhlasujú, že sú si vedomé svojich povinností vyplývajúcich z ochrany osobných údajov tak, ako je táto upravená v nariadení Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a v zákone č. 18/2018 Z. z. o ochrane osobných údajov a zmene a doplnení niektorých zákonov (ďalej len „zákon o ochrane osobných údajov“) (ďalej aj ako „legislatíva GDPR“). 

Vzhľadom na túto skutočnosť sa zmluvné strany zaväzujú spoločne so Zmluvou uzavrieť sprostredkovateľskú zmluvu o spracovaní osobných údajov v súlade so znením, ktoré je súčasťou Kapitoly B.3 Obchodné podmienky poskytovania predmetu zákazky súťažných podkladov k Zákazke. 

13.9
Poskytovateľ sa zaväzuje, že bez predchádzajúceho výslovného písomného súhlasu Objednávateľa neposkytne, nesprístupní, nenačíta ani nevloží údaje alebo podklady poskytnuté Objednávateľom (pre účely bodov 13.9 až 13.12 tohto článku Zmluvy ďalej len „Dáta“) do žiadneho systému umelej inteligencie (AI), systémov generatívnej AI, veľkých jazykových modelov (LLM) alebo systémov strojového učenia (Machine Learning), ktoré sú prevádzkované treťou osobou (napr. OpenAI ChatGPT, Google Gemini, Anthropic Claude, MS Copilot a iné), a to ani za účelom ich analýzy, prekladu, korektúry, sumarizácie alebo preformátovania. Tento zákaz platí bezvýhradne a bez ohľadu na to, či daný AI systém garantuje lokalizáciu serverov v členskom štáte Európskej únie alebo netrénovanie modelov. Poskytovateľ je povinný zabezpečiť, aby v prípade použitia akýchkoľvek interných softvérových nástrojov (vrátane prekladačov a textových editorov) nedochádzalo k ukladaniu Dát na servery tretích strán a k ich využívaniu na trénovanie modelov umelej inteligencie.

13.10 Za porušenie povinnosti podľa bodu 13.9 sa považuje aj situácia, ak Poskytovateľ umožní prístup k Dátam subdodávateľovi alebo tretej osobe, ktorá takéto systémy AI priamo alebo nepriamo využíva. Poskytovateľ je povinný zaviazať všetkých subdodávateľov písomnou dohodou k identickým povinnostiam ochrany dát pred AI, aké vyplývajú Poskytovateľovi z tejto Zmluvy.

13.11
Poskytovateľ je oprávnený ukladať a spracúvať Dáta výlučne vo vlastných informačných systémoch. Na požiadanie Objednávateľa je Poskytovateľ povinný preukázať spôsob uchovávania, spracovania a ochrany Dát, vrátane identifikácie informačných systémov používaných pri plnení Zmluvy.
13.12 Porušenie ktorejkoľvek z povinností uvedených v bodoch 13.9 a 13.10 sa považuje za podstatné porušenie tejto Zmluvy, ktoré zakladá právo Objednávateľa na okamžité odstúpenie od Zmluvy a na uplatnenie zmluvnej pokuty podľa bodu 10.5 tejto Zmluvy.

ČLÁNOK 14.

MOŽNOSTI UKONČENIA ZMLUVNÉHO VZŤAHU

14.1 Túto Zmluvu je možné ukončiť v celom rozsahu alebo čiastočne, pred uplynutím doby, na ktorú je uzavretá, jedným z nasledovných spôsobov:

14.1.1 písomným odstúpením od tejto Zmluvy v prípadoch a za podmienok podľa tejto Zmluvy alebo podľa § 344 a nasl. Obchodného zákonníka;

14.1.2 písomnou dohodou zmluvných strán.

14.2 V prípade, ak ktorákoľvek zo zmluvných strán poruší niektorú zo svojich povinností, porušenie ktorej Obchodný zákonník alebo táto Zmluva nepovažuje za podstatné a nesplní takúto povinnosť ani v dodatočnej primeranej lehote, ktorá jej bola druhou zmluvnou stranou poskytnutá, môže druhá zmluvná strana od Zmluvy odstúpiť.

14.3 Za podstatné porušenie zmluvných povinností v zmysle tejto Zmluvy, s právom Objednávateľa okamžite od Zmluvy odstúpiť, zmluvné strany považujú (okrem iných skutočností, uvedených v Zmluve) aj tieto skutočnosti:

14.3.1 Poskytovateľ sa minimálne v štyroch prípadoch omešká s podaním zásielok na distribúciu a doručenie PUS, prípadne Registrovanému poštovému podniku v lehote podľa podbodu 3.3.1 článku 3. Zmluvy o viac ako 48 (slovom: štyridsaťosem) hodín.

14.3.2 Poskytovateľ sa minimálne v štyroch prípadoch omešká s prebratím (zberom) dennej pošty v intervale/lehote podľa podbodu 3.3.2 článku 3. Zmluvy určeného/určenej v hodinách o viac ako 2 (slovom: dve) hodiny: 

14.3.3 Poskytovateľ sa minimálne v štyroch prípadoch omešká so splnením povinnosti podať dennú poštu na distribúciu PUS, prípadne Registrovanému poštovému podniku v deň jej prevzatia od Objednávateľa, 

14.3.4 Poskytovateľ minimálne v štyroch prípadoch porušil povinnosť distribuovať zásielky v súlade s podmienkami stanovenými v článku 6. podbod 6.5.4 tejto Zmluvy, t. j. zabezpečil distribúciu zásielok uvedených v bodoch 11 – 14, 18 – 21 a 25 – 28 Prílohy č. 2 tejto Zmluvy prostredníctvom iného subjektu ako PUS.

14.3.5 Poskytovateľ minimálne dvakrát počas platnosti a účinnosti Zmluvy nesplnil v rozhodnom období povinnosť podľa podbodu 6.5.5 článku 6. tejto Zmluvy, t.j. zadal na distribúciu Registrovanému podniku viac ako 90 % z počtu zásielok (zo súčtu položiek s poradovým č. 7 a 8 Prílohy č. 2 tejto Zmluvy) podaných na distribúciu v rozhodnom období;
14.3.6 ktorékoľvek vyhlásenie Poskytovateľa, uvedené v tejto Zmluve, sa ukáže ako nepravdivé a/alebo nesprávne; 

14.3.7 Poskytovateľ alebo oprávnená osoba v zmysle RPVS nemá splnenú niektorú povinnosť podľa Zákona o RPVS;

14.3.8 v prípade, že nastane niektorý z prípadov podľa § 19 Zákona o verejnom obstarávaní;

14.3.9 na vykonávaní predmetu Zmluvy sa podieľa, resp. podieľal subdodávateľ, ktorý nie je zapísaný v Zozname priamych subdodávateľov a/alebo ktorý nebol odsúhlasený Objednávateľom v zmysle článku 12. tejto Zmluvy;
14.3.10 Poskytovateľ porušil niektorú z povinností o ochrane, spracúvaní a bezpečnosti osobných údajov a dôverných informácií, uvedených v článku 13. tejto Zmluvy;

14.3.11 Poskytovateľ vstúpil do likvidácie, alebo bol podaný návrh na vyhlásenie konkurzu na majetok Poskytovateľa alebo bol podaný návrh na povolenie reštrukturalizácie Poskytovateľa, resp. ak existuje dôvodná obava, že plnenie záväzkov Poskytovateľa podľa tejto Zmluvy je vážne ohrozené.

14.4 Poskytovateľ môže okamžite odstúpiť od tejto Zmluvy v prípadoch podstatného porušenia zmluvnej povinnosti Objednávateľa, pričom za podstatné porušenie sa považuje, ak sa Objednávateľ dostane do omeškania so zaplatením faktúry o viac ako 60 (slovom: šesťdesiat) kalendárnych dní.

14.5 Právne účinky odstúpenia od Zmluvy nastávajú momentom doručenia písomného oznámenia o odstúpení druhej zmluvnej strane.

14.6 Odstúpenie od Zmluvy nemá vplyv na povinnosť povinnej strany zaplatiť zmluvnú pokutu pre porušenie povinnosti, ktorej sa odstúpenie (ako aj povinnosť zaplatiť zmluvnú pokutu) týka.

14.7 Odstúpením od Zmluvy zanikajú všetky práva a povinnosti zmluvných strán v nej upravené, okrem nárokov na náhradu spôsobenej škody, nárokov na zmluvné, resp. zákonné sankcie a úroky, ako aj nároku Objednávateľa na bezplatné odstránenie zistených vád dodania a ostatných práv a povinností, ktoré vzhľadom na svoju povahu majú trvať aj po ukončení Zmluvy.

ČLÁNOK 15.

ZÁVEREČNÉ USTANOVENIA

15.1 Táto Zmluva nadobúda platnosť dňom jej podpisu oprávnenými zástupcami oboch zmluvných strán (ak oprávnení zástupcovia zmluvných strán nepodpíšu túto Zmluvu v ten istý deň, tak rozhodujúci je deň podpisu poslednej zmluvnej strany) a účinnosť dňom nasledujúcim po dni jej zverejnenia v Centrálnom registri zmlúv, vedenom Úradom vlády SR v zmysle § 47a zákona č. 40/1964 Zb. Občiansky zákonník v znení neskorších predpisov, v spojení so zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov. 
15.2 
Meniť alebo dopĺňať obsah tejto Zmluvy je možné (za dodržania podmienok stanovených v § 18 Zákona o verejnom obstarávaní) len formou písomných dodatkov, a to na základe vzájomnej dohody oboch zmluvných strán, ak z tejto Zmluvy nevyplýva inak.

15.3 
Vzájomné vzťahy zmluvných strán touto Zmluvou neupravené sa riadia príslušnými ustanoveniami Obchodného zákonníka, subsidiárne ustanoveniami Občianskeho zákonníka a ďalšími všeobecne záväznými právnymi predpismi Slovenskej republiky.

15.4
Poskytovateľ vyhlasuje, že ku dňu podpísania Zmluvy a počas celej doby jej platnosti a účinnosti:

·  
na neho nie je podaný návrh na vyhlásenie konkurzu v zmysle zákona č. 7/2005 Z. z. o konkurze a reštrukturalizácii a o zmene a doplnení niektorých zákonov (ďalej len „Zákon o konkurze”) ani návrh na povolenie reštrukturalizácie podľa Zákona o konkurze;

· spĺňa podmienky účasti, týkajúce sa osobného postavenia podľa § 32 ods. 1 Zákona o verejnom obstarávaní za súčasného rešpektovania § 40 ods. 12 Zákona o verejnom obstarávaní;

· neprevedie svoje práva, vyplývajúce z tejto Zmluvy bez predchádzajúceho písomného súhlasu druhej zmluvnej strany. V opačnom prípade je takýto prevod práv neplatný;

· je držiteľom certifikátu o zavedení systému manažérstva kvality, vydaného nezávislou inštitúciou (osobou akreditovanou v súlade s ust. zákona č. 53/2023 Z. z. o akreditácii orgánov posudzovania zhody v znení neskorších predpisov), ktorým sa potvrdzuje splnenie noriem zabezpečenia kvality vyplývajúcich z normy EN ISO 9001:2015 v oblasti poskytovania služieb spracovania a distribúcie korešpondencie, ktorých súčasťou je tlač, obálkovanie a distribúcia poštových zásielok alebo ekvivalentného certifikátu, ktorým preukázal splnenie podmienky účasti podľa § 34 ods. 1 písm. d) Zákona o verejnom obstarávaní v nadväznosti na § 35 Zákona o verejnom obstarávaní v Súťaži. Poskytovateľ je oprávnený splnenie tejto podmienky preukázať prostredníctvom inej osoby, avšak v takom prípade sa zaväzuje pri plnení Predmetu Zmluvy používať kapacity tejto inej osoby;

· je držiteľom certifikátu o zavedení systému riadenia informačnej bezpečnosti, vydaného nezávislou inštitúciou (osobou akreditovanou v súlade s ust. zákona č. 53/2023 Z. z. o akreditácii orgánov posudzovania zhody v znení neskorších predpisov), ktorým sa potvrdzuje splnenie požiadaviek na systém riadenia informačnej bezpečnosti vyplývajúcich z normy EN ISO/IEC 27001:2013 alebo ekvivalentného certifikátu, ktorým preukázal splnenie podmienky účasti podľa § 34 ods. 1 písm. d) Zákona o verejnom obstarávaní v nadväznosti na § 35 Zákona o verejnom obstarávaní v Súťaži. Poskytovateľ je oprávnený splnenie tejto podmienky preukázať prostredníctvom inej osoby, avšak v takom prípade sa zaväzuje pri plnení Predmetu Zmluvy používať kapacity tejto inej osoby.
15.5 
Rozhodné právo je právo Slovenskej republiky, príslušným súdom na rozhodovanie prípadných sporov z tejto Zmluvy je súd Slovenskej republiky.
15.6
Táto Zmluva je vyhotovená v 3 (slovom: troch) vyhotoveniach, z ktorých 2 (slovom: dve) vyhotovenia si ponechá Objednávateľ a 1 (slovom: jedno) vyhotovenie Poskytovateľ.
15.7
Zmluvné strany vyhlasujú, že Zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, že si Zmluvu si prečítali, jej obsahu porozumeli a na znak súhlasu ju podpisujú.

15.8 
Poskytovateľ je povinný oboznámiť sa s Etickým kódexom dodávateľa, ktorý je zverejnený na internetovej stránke Objednávateľa: https://www.bvsas.sk/files/o-nas/legislativa/legislativa/eticky_kodex_dodavatela_.pdf. Poskytovateľ je tiež povinný oboznámiť s Etickým kódexom dodávateľa všetkých pracovníkov Poskytovateľa.
15.9
Neoddeliteľnou súčasťou tejto Zmluvy sú nasledovné prílohy:

Príloha č. 1 – 
Opis predmetu zákazky, pričom pre prípad vymedzenia zmluvných strán, pod označením 

„obstarávateľ“ sa rozumie Objednávateľ a pod označením „uchádzač“ alebo „úspešný uchádzač“  sa rozumie Poskytovateľ (kapitola B.1 súťažných podkladov)
Príloha č. 2 – 
Ocenený zoznam položiek (predložený úspešným uchádzačom v súlade s prílohou č. 12   


súťažných podkladov)
Príloha č. 3 – 
Zoznam priamych subdodávateľov (predložený úspešným uchádzačom v súlade s prílohou č. 10 


súťažných podkladov)


Príloha č. 4 – 
Vzor Súhrnnej mesačnej informácie (príloha č. 5 kapitoly B.1 súťažných podkladov)

15.10
Ak sa vyskytnú rozpory medzi jednotlivými dokumentmi a ustanoveniami Zmluvy priorita dokumentov je nasledovná:

1. 
Zmluva (hlavné zmluvné ustanovenia)

2. 
Prílohy Zmluvy (v poradí v akom sú uvedené v Zmluve)

3. Súťažné podklady vrátane ich príloh, dodatkov, opráv a odpovedí, vysvetlení či upresnení, poskytnutých Objednávateľom počas Súťaže.
Dokument s nižším číslom je nadradený dokumentu s vyšším číslom pri akomkoľvek výklade, okrem prípadu, ak výklad podľa dokumentu s vyšším číslom je pre Objednávateľa výhodnejší (t. j. ak ustanovenia dokumentu s vyšším číslom obsahujú pre Objednávateľa výhodnejšiu úpravu práv a povinností).

V Bratislave, dňa
 
V ...................., dňa


Za Objednávateľa:






Za Poskytovateľa:

Bratislavská vodárenská spoločnosť, a.s.



vyplní uchádzač
…………………………………....





……………………………...............

vyplní obstarávateľ (meno, priezvisko, funkcia)



vyplní uchádzač (meno, priezvisko, funkcia) 











…………………………………....

vyplní obstarávateľ (meno, priezvisko, funkcia) 

